Добри Чинтулов
Изяснило се небето

chitanka.info

Изяснило се небето,

приятното слънце огря

и златни лъчи по полето

със щедра десница разля.

Природата се съживила,

и весела всичката твар,

в сърцето си е оградила

за божията слава олтар.

Нам всичкото напоминава,

че пролетно време дошло,

дошло веселба да раздава

там, дето царува тегло.

О, колко за нас са приятни

светливите тези дни,

след бурните, мъчни преврати,

студените и мрачни нощи.

Издание:

Добри Чинтулов. Стани, стани, юнак балкански

„Български писател“, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.